Missatge: Catalunya, Grècia, Espanya: "països" que "no van fer esforços quan calia", segons Sarkozy "Mireu què passa als països que no van fer esforços quan calia. Us puc parlar de Catalunya, vosaltres en sou gairebé veïns. Han disminuït un 10% la despesa hospitalària d'aquest any. Us puc parlar de Grècia, que ha abaixat els salaris i les pensions. O d'Espanya, on han decidit que els mestres treballaran dues hores més i cobraran un 5% menys." Són paraules de Nicolas Sarkozy d'aquest dimarts a la tarda, recuperades quest dimecres per TV3. Podeu escoltar-les al minut 13.22 del vídeo. En una trobada amb personal sanitari a Carcassona, a Occitània, el president francès va referir-se als "països" més castigats per la crisi en els sectors públics, per no haver aplicat mesures d'austeritat a temps. I va ser així que es va referir a Catalunya, a Grècia i a Espanya. A més, en un altre moment no recollit pel vídeo, Sarkozy deia: "Els casos d'Irlanda i d'Espanya es van presentar com un miracle, i qui voldria ara estar en la seva situació". Aquesta frase, que ja va transcendir dimarts mateix, va caure força malament al govern espanyol, que diumenge havia rebut un copet a l'esquena del mateix Sarkozy, que va assegurar que "Espanya ja no és a la primera línia de la crisi". Font

Resposta: Encara que ho hagi dit com a sinònim de regió, toca els collons als espanyols que no ho entenen.